Por fin, o delito de rebelión | Esculca\nPor fin, o delito de rebelión\nNon pode deixar de resultar sorprendente que o delito de rebelión non estivese apenas presente no interrogatorio dos fiscais aos distintos exconsellers durante os primeiros días do xulgamento e que, contodo, se convertese no protagonista do interrogatorio a Jordi Sánchez no último desta semana. E non pode deixar de selo, porque Sánchez non era deputado no Parlament os días 6 e 7 de setembro en que se aprobaron as leis de referendo e de desconexión, nin membro do Govern que aprobou o decreto en execución da lei para a celebración do referendo o día 1 de outubro. Tampouco puido participar en ningunha das actuacións parlamentares ou gobernamentais posteriores ao 1-0, que acabaron desembocando na activación da 155 CE.\nPersoas vendo a declaración de Jordi Sánchez no écran xigante instalado diante da sede de Òmnium Cultural\nNon pode deixar de ser sorprendente que non se interrogase polo delito de rebelión quen foi deputado e conseller e si se interrogue por este delito quen non participou na tomada de decisión sobre a declaración de independencia, sinxelamente porque non podía facelo. Pode alguén que non participou na tomada de decisións relativas á declaración de independencia que están na orixe do proceso ser acusado o delito de rebelión por participar nunha concentración ante unha conselleria para protestar, que non impedir, o exercicio dun rexistro ordenado xudicialmente? Pode a participación nun protesto contra un rexistro ordenado xudicialmente transformarse en delito de rebelión?\nPor moitas voltas que se dé ao asunto, a conclusión que se impón é que Jordi Sánchez non fixo outra cousa que exercer o dereito de reunión e manifestación, como vén facéndoo desde hai anos. E da forma en que o vén facendo: de maneira pacífica e sen armas, como establece o artigo 21 CE. Poderase discutir se o 20 de setembro de 2017 exerceu ese dereito nos termos exactamente previstos na Constitución e na Lei, mais jmáis nada. Non se pode converter un exercicio do dereito de reunión nun delito de rebelión. Poderá ser argumentado que non se respectaron os termos en que o dereito está recoñecido e regulado, mais de aí ao delito de rebelión hai unha distancia insalvábel.\nEn todo caso, non menos sorprendente resulta que a conduta de Jordi Sánchez ese día poida ser considerada como constitutiva do ‘alzamento violento’ que esixe o delito de rebelión. É evidente, polas imaxes que todos puidemos ver en televisión, que Jordi Sánchez era recoñecido polos manifestantes como unha persoa investida de autoridade, non xurídica, mais si moral e que, en consecuencia, non era un manifestante máis, senón un manifestante moi cualificado, que podía influír na forma en que se desenvolvese a concentración ante a Conselleria de Economía. Non hai dúbida de que os cidadáns reunidos o recoñecían como un líder. Mais non é menos evidente, por esas mesmas imaxes, que non fixo uso desa autoridade, dese liderado, para incitar á violencia e impedir que a comisión xudicial efectuase o rexistro ordenado pola autoridade xudicial, senón para todo o contrario. Se o rexistro puido ser levado finalmente a cabo foi pola presenza na concentración de Jordi Sánchez e pola súa conduta durante todo o tempo en que se realizou. A actuación de Jordi Sánchez non soamente foi pacífica, senón que foi ‘pacificadora’. A súa conduta foi redutora da violencia. Foi o intermediario entre os manifestantes e as forzas de orde pública, que permitiu que a xornada acabase sen violencia sobre as persoas e cunha violencia mínima sobre un par de vehículos da Garda Civil. O interrogante volve imporse: Pode ser esa a violencia constitutiva do delito de rebelión?\nSeguindo estes primeiros días do xuízo oral enténdese perfectamente por que os xuíces do Tribunal Superior de Xustiza de Schleswig Holstein non tiveron a menor dúbida desde o primeiro momento de que os feitos, repito, os feitos, que figuraban na orde da detención e entrega ditada polo Xuíz Pablo Llarena non podían ser en ningún caso constitutivos nin do delito de rebelión nin do de sedición. É algo que, para calquera persoa cun mínimo de formación xurídica, salta á vista. É un disparate que nos atopemos onde nos atopamos.\n← São precisas medidas simples e concretas, não declaração genéricas de princípios\nPreso de Teixeiro condenado a tres anos por agresión a varios funcionarios cun bolígrafo roto →


Prestacións - O Portal da Xustiza de Galicia\n"Defensa e representación gratuítas por avogado e procurador no procedemento xudicial, cando a intervención destes profesionais sexa legalmente preceptiva"\nEsta materia é obxecto de exame no artigo 6 da lei, no que se enumeran as seguintes prestacións:\nAsesoramento e orientación gratuítos previos ao proceso para aqueles que pretendan reclamar a tutela xudicial dos seus dereitos ou intereses, cando teña por obxecto evitar o conflito procesual ou analizar a viabilidade da pretensión. Esta función é desenvolvida polos servizos de orientación xurídica (SOXs) dos respectivos colexios de avogados da nosa comunidade autónoma.\nAsistencia de avogado/a á persoa detida ou presa que non designara previamente outro letrado, para calquera dilixencia policial que non sexa consecuencia dun procedemento penal xa iniciado con anterioridade ou na súa primeira comparecencia perante un órgano xurisdicional, ou ben cando se leve a cabo por medio de auxilio xudicial e o detido ou preso non designara letrado no lugar onde este se preste.\nDefensa e representación gratuítas por avogado/a e procurador/a no proceso, sempre que a intervención destes veña imposta pola lei ou, cando así non fose, sexa expresamente requirida polo xulgado ou tribunal mediante auto motivado para garantir a igualdade das partes no proceso.\nInserción gratuíta de anuncios ou edictos no curso do proceso, cando a lei dispoña que deban publicarse en xornais oficiais.\nExención do pagamento das taxas xudiciais e mais dos depósitos necesarios para a interposición de recursos.\nAsistencia pericial gratuíta a cargo do persoal técnico adscrito aos órganos xurisdicionais, ou, na súa falta, a cargo de técnicos dependentes das administracións públicas. Para o caso de que non fose posible a asistencia pericial dos técnicos anteriores, esta será levada a cabo, se o xuíz ou tribunal o estima pertinente en resolución motivada, polos peritos que mediante sorteo sexan designados entre os técnicos privados que correspondan.\nAsí mesmo, o xuíz ou tribunal poderá acordar en resolución motivada que a asistencia pericial especializada gratuíta sexa levada a cabo por profesionais técnicos privados cando deba prestarse a menores e persoas con discapacidade psíquica que sexan vítimas de abuso ou maltrato, podendo prestarse de xeito inmediato.\nObtención gratuíta de copias, testemuños, instrumentos e actas notariais, nos termos previstos no artigo 130 do Regulamento notarial.\nRedución do 80% dos dereitos arancelarios que correspondan polo outorgamento de escrituras públicas e pola obtención de copias e testemuños notariais non contemplados no apartado anterior, cando teñan relación directa co proceso e sexan requiridos polo órgano xudicial no curso do mesmo ou sirvan para o fundamento da pretensión do/a beneficiario/a de xustiza gratuíta.\nRedución do 80% dos dereitos arancelarios que correspondan pola obtención de notas, certificacións, anotacións, asentos e inscricións nos rexistros da propiedade e mercantil, cando teñan relación directa co proceso e sexan requiridos polo órgano xudicial no curso do mesmo ou sirvan para o fundamento da pretensión do/a beneficiario/a da xustiza gratuíta.\nOs dereitos arancelarios a que se refiren os apartados anteriores non se percibirán cando a persoa interesada acredite ingresos por debaixo do indicador público de renda para efectos múltiples (IPREM), é dicir, 6.390,13 euros.


Orde do DOG nº 145-Bis do 2021/7/30 - Xunta de Galicia\nDOG Núm. 145-Bis Venres, 30 de xullo de 2021 Páx. 38845\nNo Diario Oficial de Galicia número 140-bis, do venres 23 de xullo de 2021, a Consellería de Sanidade publicou a Orde do 21 de xullo de 2021 pola que se establecen medidas cualificadas de prevención para facer fronte á evolución da situación epidemiolóxica derivada da COVID-19 na Comunidade Autónoma de Galicia e que precisan da autorización xudicial para a súa eficacia.\nA dita orde ditouse consonte o disposto no punto sexto do Acordo do Consello da Xunta de Galicia, do 12 de xuño de 2020, en que se establece que as medidas preventivas previstas nel serán obxecto de seguimento e avaliación continua co fin de garantir a súa adecuación á evolución da situación epidemiolóxica e sanitaria. Con esta finalidade poderán ser obxecto de modificación ou supresión mediante acordo do Consello da Xunta de Galicia, por proposta da consellería competente en materia de sanidade. Tamén establece que a persoa titular da consellería competente na dita materia, como autoridade sanitaria, poderá adoptar as medidas necesarias para a aplicación do acordo e poderá establecer, de conformidade coa normativa aplicable e en vista da evolución da situación sanitaria, todas aquelas medidas adicionais ou complementarias ás previstas no acordo que sexan necesarias. Dentro desta habilitación quedan incluídas aquelas medidas que resulten necesarias para facer fronte á evolución da situación sanitaria en todo ou en parte do territorio da Comunidade Autónoma de Galicia e que modifiquen ou, de modo puntual e cun alcance temporalmente limitado, impliquen o desprazamento da aplicación das medidas concretas contidas no anexo.\nPara facer fronte a esta, a dita Orde do 21 de xullo de 2021 recolleu unha serie de medidas limitativas de dereitos fundamentais que consisten: por un lado, no establecemento de limitacións de permanencia de grupos de persoas no territorio de todos os concellos da Comunidade Autónoma de Galicia, cun máximo de seis persoas nos espazos interiores e dez persoas en espazos exteriores, agás que sexan conviventes ou estean conformados, como máximo, por dúas unidades de convivencia; e por outro lado, para os concellos con nivel de restrición máximo e alto, entre as 1.00 horas (hora de peche da actividade da hostalaría e restauración nestes concellos, nos cales está pechado o lecer nocturno) e as 6.00 horas, a permanencia de grupos de persoas en espazos pechados e en espazos abertos ou ao aire libre, sexan de uso público ou privado, queda limitada aos constituídos exclusivamente por persoas conviventes. Así mesmo, respecto do resto dos concellos da Comunidade Autónoma, a permanencia de grupos de persoas en espazos pechados e en espazos abertos ou ao aire libre, sexan de uso público ou privado, queda limitada aos constituídos exclusivamente por persoas conviventes entre as 3.00 horas (hora de peche da actividade do lecer nocturno nestes concellos) e as 6.00 horas.\nNesta liña, débese salientar que, en termos xerais, se mantén na Comunidade Autónoma a situación epidemiolóxica que motivou a adopción das medidas recollidas na citada orde, aínda que a concreta evolución da situación epidemiolóxica de determinados concellos mudou e se fai necesario acometer unha modificación daquelas coa finalidade de incluír no nivel de restricións que en cada caso corresponda os concellos en que variou a situación, atendendo aos datos recollidos no Informe da Dirección Xeral de Saúde Pública, do 29 de xullo de 2021, do que pode destacarse o seguinte:\nRespecto da situación epidemiolóxica de Galicia, o número reprodutivo instantáneo (Rt), que indica o número de contaxios orixinados por un caso activo, segue por riba do 1 desde o 18 de xuño, aínda que en descenso desde o 16 de xullo, o que indica un aumento na transmisión da infección. A Área Sanitaria de Ourense está por debaixo do 1 e a de Pontevedra está a achegarse.\nEntre o 13 e 19 de xullo, realizáronse 80.831 probas diagnósticas de infección activa polo virus SARS-CoV-2 (49.625 PCR e 31.206 tests de antíxenos) cunha porcentaxe de positividade a sete días do 10,78 %, o que supón un aumento do 42 % respecto de entre o 6 e o 16 de xullo, que era do 7,59 %.\nA incidencia acumulada a 7 e 14 días é de 334 e 602 casos por cen mil habitantes, respectivamente, valores superiores aos observados hai unha semana, en que eran de 268 e 389 casos por cen mil habitantes, respectivamente (aumento do 25 % a 7 días e do 55 % a 14 días).\nA tendencia diaria mostra, desde o 1 de marzo, un primeiro tramo de crecemento lento, cunha porcentaxe de cambio diaria (PCD) do 0,6 %, un segundo tramo decrecente, a un ritmo non moi rápido, cunha PCD do -2,2 %, e un terceiro, a partir do 19 de xuño, de crecemento rápido cunha PCD do 11,2 %, e a partir do 15 de xullo un crecemento máis lento cunha PCD do 2,6 %.\nAs taxas de incidencia a 14 días seguen a aumentar respecto de hai 7 días e todas as áreas presentan taxas a 14 días superiores aos 400 casos por 100.000 habitantes e taxas a 7 días superiores aos 250 casos por 100.000 habitantes. Na Área Sanitaria de Ourense descendeu a súa taxa a 7 días un 24 % desde hai unha semana.\nPor áreas sanitarias, a Área da Coruña presenta 50 casos en agudos e 11 en críticos; a Área de Ferrol presenta 10 casos en agudos e 2 en críticos; a Área de Santiago ten 20 casos en agudos e 2 en críticos; a Área de Lugo ten 28 casos en agudos; a Área de Ourense ten 47 casos en agudos e 2 casos en críticos; a Área de Pontevedra ten 29 casos en agudos e 4 en críticos, e a Área de Vigo 28 casos en agudos e 3 en críticos.\nA media de pacientes con COVID-19 en hospitalización de agudos nos últimos 7 días foi de 164,0, o que significa un aumento do 117,0 % a respecto de hai sete días. A taxa de pacientes con COVID-19 en hospitalización de agudos é de 6,1 ingresados por 100.000 habitantes, cun aumento, tamén, do 117,0 % a respecto de hai 7 días.\nEn canto aos ingresos COVID-19 nas unidades de críticos (UCI) nos últimos 7 días, a media foi de 21,7 e a taxa a 7 días de ingresados nas UCI é de 0,8 ingresados por 100.000 habitantes, o que supón un aumento do 36,9 % respecto de hai sete días, tanto na media como na taxa.\nNo que atinxe aos datos de mortalidade, rexistráronse 6 falecementos nos últimos sete días e 9 falecementos nos últimos catorce.\nEn relación coa situación epidemiolóxica nos concellos de Galicia, daqueles con poboación igual ou maior de 10.000 habitantes (54), 32 presentan unha taxa axustada de incidencia a 14 días igual ou superior aos 250 casos por cen mil habitantes, fronte aos 8 do informe anterior, e 7 superan os 500 casos por 100.000 habitantes (Boiro, Foz, Viveiro, O Barco de Valdeorras, Cambados, O Grove e Sanxenxo).\nNo que se refire aos concellos de menos de 10.000 habitantes (259), 44 presentan unha taxa axustada de incidencia a 14 días igual ou superior aos 250 casos por cen mil habitantes, os mesmos que hai unha semana e un máis que no informe do 6 de xuño. Deles, 5 presentan taxas axustadas de incidencia iguais ou superiores a 500 casos por cen mil habitantes (Toques, Monterroso, Burela, Avión, Meaño).\nNo que atinxe ás comarcas, atópanse no nivel máximo: as de: O Salnés, A Mariña Occidental e a Mariña Central. No nivel alto están 21 comarcas: Vigo, Pontevedra, O Morrazo, O Baixo Miño, Verín, Valdeorras, Terra de Trives, Ourense, O Carballiño, A Ulloa, A Mariña Oriental, Lugo, Chantada, Terra de Melide, Santiago, Ortegal, Muros, Eume, A Coruña, Barbanza e Arzúa.\nDesde a posta en marcha da vixilancia da prevalencia das variantes en Galicia, baseada na aplicación dunhas PCR específicas sobre unha mostra aleatoria das mostras positivas para SARS-CoV-2 por PCR da semana previa, identificadas nos servizos de microbioloxía dos hospitais CHUAC, CHUS, CHUVI, CHUO, HULA e Vithas (Vigo), na semana epidemiolóxica 28/2021 (do 12 ao 18 de xullo) a porcentaxe de positividade para a posible variante Alfa foi dun 28 % (IC95 %: 26-30 %) e para a variante Delta foi do 66 %. (IC95 %: 64-68 %).\nPolas diferenzas nas fraccións de mostraxe entre áreas sanitarias, a prevalencia axustouse ao número de casos en cadansúa área, que é notablemente diferente á prevalencia sen axustar 72 % (IC95 %: 70-74 %) e 24 % (IC95 %: 22-26 %) para as variantes Delta e Alfa, respectivamente.\nAta a semana 27, incluída, das variantes de preocupación (VOC) identificáronse 888 casos da variante alfa con secuenciación completa; da variante Beta (B.1.351), 58 casos (28 por secuenciación e 24 con patrón compatible por PCR); da variante Gamma (P1), 83 casos: (82 por secuenciación e 1 con patrón compatible por PCR); e da variante Delta (B.1.617.2), 175 casos.\nAdemais, hai 3 mostras con patrón compatible con Beta e Gamma; 9 con patrón compatible con Beta, Gamma e B.1.621 e 11 con patrón compatible coa variante B.1.621.\nAdemais das VOC, tense constancia de 4 mostras coa variante Eta (B.1.525); 9 mostras coa variante Iota (B.1.526); 15 mostras coa variante Lambda (C.37) e 18 mostras coa variante B.1.621.\nPara determinar nesta orde os concellos de nivel de restrición máxima e alta tivéronse en conta as taxas de incidencia a 14 e 7 días axustadas, mais mantendo as mesmas taxas de incidencia previas ao axuste.\nIgualmente, para o descenso do nivel de restrición, terase en conta a evolución das súas taxas de incidencia que indique un claro descenso desta incidencia e se a aparición de casos novos entra dentro do esperado no contexto dos abrochos que se estean a desenvolver nos concellos.\nPorén, tamén hai que ter en consideración que, aínda que esta cobertura se obteña en determinados grupos, a distribución poboacional pode ser desigual, se se ten en conta toda a poboación e non os grupos de idade prioritarios que se están a vacinar en primeiro lugar. Tampouco se pode esquecer que mentres non se consiga conter a pandemia no mundo, con países con alta circulación do virus, poden aparecer novas variantes que poidan ter a capacidade de escapar á inmunidade proporcionada polas vacinas actuais. Ademais, a circulación da variante Delta pode facer que haxa escape á inmunidade naquelas persoas que non estean completamente vacinadas e certo escape nas completamente vacinadas, sen esquecer que esta variante se considera que é un 40-60 % máis transmisible que a variante Alfa.\nTamén ascenden a este nivel, desde o nivel medio actual, o concello de Muros, pola súa taxa axustada a 7 días e, desde o nivel medio baixo actual, o concello de Monterroso polas súas taxas axustadas a 7 e 14 días.\nMantéñense no nivel alto de restricións o concello de Avión, aínda que as súas taxas axustadas indican o nivel máximo, debido a que os casos forman parte dun abrocho que, neste momento, xa está en remisión, e os concellos de Carballo, Fisterra, Oleiros, Arzúa, Melide, Ribeira, Cervo, Ribadeo, Barbadás, O Carballiño, Ourense, A Illa de Arousa, Marín, Poio, Pontevedra, Vilagarcía de Arousa, Vilanova de Arousa, Gondomar, Nigrán, O Rosal, Tomiño e Vigo, polas súas taxas axustadas a 7 e 14 días.\nSitúase no nivel alto de restricións o concello de Cariño, aínda que as súas taxas indican o nivel máximo. Neste caso, considérase preciso esperar para coñecer a evolución da súa situación epidemiolóxica, xa que se trata dun concello de poucos habitantes, polo que a súa taxa aumenta moi rápido cun número de casos que non afectarían do mesmo xeito concellos con máis poboación. Tamén ascenden ao nivel alto desde o nivel medio baixo actual os concellos de Chantada e Soutomaior pola súa taxa axustada a 7 e 14 días; e os concellos de Arteixo, As Pontes de García Rodríguez, Ortigueira, Monforte de Lemos e Verín, pola súa taxa a 7 días.\nDescendería desde o nivel máximo ao nivel alto de restricións o concello da Pobra do Caramiñal, polas súas taxas a 7 e 14 días.\nPor outra banda, mantéñense no nivel medio de restricións os concellos de Oroso, Teo, Vilalba, Ribadavia, Caldas de Reis e Tui, polas súas taxas axustadas a 7 e 14 días; os concellos de Pontecesures, Silleda, Sarria, O Pereiro de Aguiar e San Cibrao das Viña polas súas taxas axustadas a 14 días; e os concellos de Sada, Noia, Mondoñedo, Beariz, Boborás, Maceda e Vilamartín de Valdeorras, a pesar de que as súas taxas indican un nivel alto.\nAscenden desde o nivel medio-baixo actual ao nivel medio, a pesar de que as súas taxas axustadas indican o nivel máximo de restricións, os concellos de Toques, A Capela, Rábade, Monterrei e Riós. Trátase de concellos pequenos de menos de 2.500 habitantes, en que poucos casos alteran a súa taxa de incidencia. Nos concellos cun número máis elevado de casos, como son os de Rábade e Monterrei, os casos teñen vínculo epidemiolóxico cunha orixe coñecida. Polo tanto, en todos eles, considérase que se podería esperar a ver a evolución da súa situación epidemiolóxica e, polo de agora, ascendelos só a nivel medio.\nTamén ascenden a nivel medio, a pesar de que as súas taxas axustadas indican o nivel alto de restricións, os concellos de Corcubión, Barreiros, O Valadouro, A Pobra de Trives e Coles, xa que se considera preciso esperar, dado o tamaño poboacional destes concellos e o número de casos, a observar a evolución da súa situación epidemiolóxica, xa que a meirande parte dos casos ten unha orixe coñecida. Tamén sucede o mesmo cos concellos de Curtis, Rianxo, Pontedeume, Barreiros, A Rúa, A Lama, Barro e Vilaboa, que son concellos con máis casos que os anteriores debido a que, na meirande parte, os casos están rastrexados e que se considera que se pode esperar ata ver a evolución da súa situación epidemiolóxica.\nAscenden ao nivel medio desde o nivel medio baixo actual, tal como indican as súas taxas a 7 e/ou 14 días, os concellos de Bergondo, Cee, Coristanco, Brión, Carnota, Outes, Padrón, Cedeira, Narón, Valdoviño, Celanova, A Cañiza, Arbo, As Neves, Cangas e Ponteareas.\nPor outra banda, descende ao nivel medio desde o nivel alto actual, tal como indican as súas taxas, o concello de Vimianzo.\nSentado o anterior, debe insistirse en que, mediante esta orde, se adapta a Orde do 21 de xullo 2021 á realidade da evolución epidemiolóxica de determinados concellos. Non se modifican as medidas adoptadas na referida orde, cuxa eficacia se estende ata as 00.00 horas do 7 de agosto e que, polo tanto, se manteñen.\nDebe salientarse, no que se refire aos cambios nas situacións epidemiolóxicas dos concellos e que motivan a necesidade dunha nova solicitude de autorización xudicial, que serían aqueles cambios que afectarían únicamente os niveis máximo e alto de restricións respecto daqueles concellos que se atopaban nos niveis inferiores (medio e medio-baixo). Así, en relación cos concellos incluídos no máximo nivel de restricións, que se incorporan agora desde os niveis medio e medio-baixo, serían os concellos de Muros e Monterroso xa que Burela, Foz, Viveiro, Baiona xa se atopaban no nivel alto de restricións.\nPor outro lado, ascenderían ao nivel alto desde un nivel medio: A Coruña, Cambre, Culleredo, Santiago de Compostela, Bueu, Meis, Ribadumia, A Guarda, Moaña, O Porriño e Redondela, Ames, Ferrol, Lugo, Ponte Caldelas e Mos, e desde un nivel medio-baixo: Cariño, Chantada, Soutomaior, Arteixo, As Pontes de García Rodríguez, Ortigueira, Monforte de Lemos e Verín.\nPrimeiro. Modificación da Orde do 21 de xullo de 2021 pola que se establecen medidas cualificadas de prevención para facer fronte á evolución da situación epidemiolóxica derivada da COVID-19 na Comunidade Autónoma de Galicia e que precisan da autorización xudicial para a súa eficacia\nModifícase o Anexo da Orde do 21 de xullo de 2021 pola que se establecen medidas cualificadas de prevención para facer fronte á evolución da situación epidemiolóxica derivada da COVID-19 na Comunidade Autónoma de Galicia e que precisan da autorización xudicial para a súa eficacia, que queda redactado segundo o anexo desta orde.\n1. Solicitarase a autorización xudicial da modificación prevista nesta orde, de acordo co disposto na redacción vixente do número 8 do artigo 10 da Lei 29/1998, do 13 de xullo, reguladora da xurisdición contencioso-administrativa, e procederase á publicación da orde unha vez obtida a referida autorización.


60 alumn@s dun buque escola con escala en Vigo realizarán unha Operación Quilo para o Banco de Alimentos | Noticias Vigo\n60 alumn@s dun buque escola con escala en Vigo realizarán unha Operación Quilo para o Banco de Alimentos\nTrátase do Sorlandet que leva a bordo a estudantes do A + World Academy procedentes de distintos países como Estados Unidos, México ou India, entre outros, e cuxa estancia xestionou a Fundación Traslatio.\nPublicado por Noticias Vigo o día 10/10/2019\nUns 60 alumn@s do A + World Academy a bordo do buque escola Sorlandet, atracado no porto vigués grazas á xestión da Fundación Traslatio, realizarán mañá, venres, unha Operación Quilo especial a favor do Banco de Alimentos.\nPersoal deste barco de vela, que está a percorrer distintas cidades do mundo, púxose en contacto semanas atrás coa ONG solicitando unha acción de voluntariado para os seus estudantes procedentes de países como Noruega, India, México ou EEUU, entre outros.\nPara poder levar a cabo con éxito a recollida de alimentos, responsables da Fundación Provincial Banco de Alimentos desprazáronse este xoves ata as instalacións do buque escola onde ofreceron unha charla formativa sobre a actividade da entidade e recibiron oficialmente o peto de voluntari@.\nDurante o encontro, o presidente e vicepresidente da entidade, Pedro Pereira e Iván Martínez, respectivamente, agradeceron o interese mostrado polo persoal deste buque escola de gran prestixio educativo e aseguraron aos alumn@ s unha xornada en grao sumo enriquecedora. “Ides vivir unha experiencia única, en cuestións académicas non só hai que ser os mellores estudantes ou tentalo, senón que tamén hai que saberse poñer na pel das persoas que, desgraciadamente, non poden ter unha vida como a vosa, que sen a axuda dos Bancos de Alimentos aínda se atoparían nunha situación peor”, sinalou Martínez.\nAmbos explicaron tamén detalles desta Operación Quilo así como intercambiaron directrices para os labores de clasificación que tamén levarán a cabo no almacén de alimentos situado en Lavadores.\nPor parte do A + World Academy, a Assitant Dean Gabriela Delgado, indicou que é unha “gran honra poder participar en actividades solidarias así” e agregou que supón “toda unha meta” para os alumnos achegarse a realidades próximas de necesidade. Neste sentido, a estudante Azul Gutiérrez comentou que vivindo experiencias deste tipo “somos máis conscientes ao valorar os privilexios que temos”.\nVoluntari@ s en dous supermercados e no almacén En canto á Operación Quilo prevista para mañá, venres, celebrarase en horario de mañá nos supermercados Froiz de Praza Elíptica e de San Paio de Navia. De 10:00 a 14:00 horas e en grupos de 10 alumn@s en cada superficie comercial, os xa voluntari@s do Banco de Alimentos facilitarán as doazóns. Acompañándoos non só estarán profesores do A + World Academy, senón tamén tradutores de inglés da Escola Oficial de Idiomas que de maneira altruísta colaboran tamén coa nosa ONG.\nÁ vez que se celebrará a Operación Quilo simultánea nos dous Froiz anteriormente citados, outros 40 alumn@s realizarán labores de clasificación de comida no almacén de alimentos situado en Lavadores.\nAproveitando esta recollida especial a cadea de supermercados Froiz comprometeuse co Banco de Alimentos a doar tamén unha importante cantidade de produtos básicos que chegará nas próximas datas á nave.\nActividade do A + World Academy a bordo do Sorlandet Trátase dun barco noruegués con 90 anos de vida que se traduce nun colexio no que navegan 60 estudantes visitando máis de vinte cidades en distintos continentes. Ata a data recibiron estudos a bordo máis de 10.000 mozos proporcionándolles unha educación marítima completa, ensinándolles a ser navegantes, enxeñeiros e mariñeiros.\nSobre o Banco de Alimentos Durante os seis primeiros meses de 2019, o Banco de Alimentos repartiu preto de 1,1 millóns de quilos. En 2018, entregou ao redor de 1,8 millóns de quilos de comida (1.760,629 quilos), a través dos 150 colectivos sociais cos que traballa, cubrindo o 35% das necesidades das persoas máis desfavorecidas ás que axuda.\nGalicia acolle un encontro para analizar o futuro da frota oceanográfica europea e o seu labor de apoio á ciencia\nGamela 3 meses\nLa caridad disfrada de Banco de Alimientos está alimentando a otros que viven muy bien!\nBanco de Alimentos, ni es apolítica ni es aconfesional (Opus Dei)


Segredos do crecente clavo turco: cultivo e coidado | Revista Pan Amarelo\nNa maioría dos nosos xardíns pódense atopar brillantes, multicolores, Flor florida abundante estampada - Clavel turco (Dianthus barbatus). Os seus arbustos manchados son especialmente impresionantes nas composicións do céspede en combinación coa herba decorativa ou con outros tipos de clavos turcos.\nUn pouco de clavo turco\nElixindo un lugar para cultivar o clavo turco\nPreparación do solo antes de plantar\nSementar sementes de clavo turco en terra aberta\nCoidado co clavo turco\nCando e como realizar vestimenta\nEnfermidades e pragas do clavo turco\nCría de capas de clavos turcos\n¿Sabes? O clavo turco non só é aparencia fermosa, pero tamén ten un cheiro seductor, delicado e picante.\nO clavo turco ten a seguinte descrición: é unha flor decorativa de dous anos ou perenne con brotes esféricos densamente floridos de varias tonalidades. Os pétalos son tenros, son simples ou terry. A cor dos pétalos é a máis diversa: hai tipos monofónicos e hai 3-4 tons que combinan en si mesmos.A cor das inflorescencias é branco, rosa-branco, vermello-frambueso, branco-escuro, rosa, branco-gris-rosa, branco violeta, framboesa branca, vermello-borgoña, vermello-branco, marrón negro, etc.\nÉ importante! O clavo turco florece en pleno vigor no segundo ano despois do desembarco. No primeiro ano, a planta arrasa e crece a follaxe.\nFollas - estreito lanceolado longo, cun tonalidade verde-azul característico. Tallo - vertical, forte, cun pequeno nudoso. A altura do clavo turco é curta, ata 14-15 cm de alto, e alta - 45-55 cm e ata ata 65-70 cm de altura.\nA planta é despretensiosa e non require condicións específicas para o cultivo. O clavel turco é igualmente adecuado para o crecemento no xardín, e nun leito de flores ou nun gran xardín de flores abertas. O único: a flor non lle gusta o sol forte e recoméndase plantalo para que pola tarde a planta estea en sombra parcial. Aínda que no noso clima, o clavo turco crece ben e tolera moi ben a calor do verán ea luz solar directa. É aconsellable plantar unha planta nunha determinada elevación, nun sitio onde o auga de choiva non se estancará.\nO clavo turco é unha das poucas flores para as que o chan, ou máis ben a súa composición, non importa moito. Pero adora solos arenosos e arenosos con acidez lixeiramente alcalina ou neutra. É mellor, por suposto, se o chan é fértil e, se non, tamén pode fertilizalo con materia orgánica ou fertilizantes minerais. O principal é que o chan estaba ben drenado e non houbo estancamento de auga. 2-3 semanas antes de sementar, cavar unha parcela a unha profundidade de 20-25 cm, e logo coidadosamente nivelalo. Se é necesario, aplícanse fertilizantes ao cavar: estes poden ser fertilizantes minerais ou composto, humus e cinzas.\nHai dous períodos en que se pode sementar o clavo turco no chan aberto, a principios da primavera e mediados de outono. Antes da plantación de sementes de primavera, adoita ser a metade de abril, o chan se afrouxa e humedecida. Coloque as ranuras cunha profundidade de 1-1,5 cm, botar auga sobre as depresións, sementar as sementes, espolvorear coa terra e botala dunha rega cun pulverizador. Ou regar as sementes no burato, espolvoras e non regarlas, pero cobre cun pano ou película grosa antes de comezar a xerminar.A distancia entre as sementes é de 1,5-2 cm, a distancia entre as filas é de polo menos 13-15 cm.\nComo plantar as sementes de clavel turco: absorber ou non? Antes de plantar as sementes durante varias horas, pode mergullarse no auga a temperatura ambiente, pero non pode facelo. Se aínda está empapado, entón, drenar a auga, necesitas un pouco secar as sementes cunha toalla, servilletas para que non se xunten ao sementar. No inverno, a planta sementouse a finais de setembro e principios de outubro.\nÉ importante! O clavo turco cando se cultiva a partir de sementes no outono ten unha característica: nin as sementes nin o chan son humedecidas con auga. Sementa as sementes completamente sen rego en solo seco.\nCulturas de outono para o inverno, calefacción, cuberta con ramas de abeto, palla, feno, que se eliminan na primavera.\nO clavel turco combínase con case todas as flores e as herbas sen pretensións perennes. Adecuado para diapositivas alpinas, ollas de rúa, creando complexas composicións multicolores en xardíns e xardíns de flores, decorando verandas e balcóns. Parece excelente nun buque e é frecuentemente usado como unha flor para un vaso.\n¿Sabes? Floración turca florece por un longo tempo - decora un xardín ou un leito de flores por 28-30 días.\nO clavel turco non é caprichoso, resistente e coidar dela, en xeral, é simple: escoller, desherbar, regar axeitadamente. Despois da sementeira, a xerminación ocorre entre 10 e 14 días. Despois de 3 semanas, o adulto brota de buceo (pola noite), deixando unha distancia de entre 5 e 7 cm de lonxitude. Despois de hidratar un pouco o chan, pode cubrir os coles de novo cunha película ou un pano durante varios días. Despois de sementar as sementes e antes da xerminación, o chan debe ser constantemente humedecido. A continuación, auga as mudas a medida que o solo seca.\nAuga a planta só cando sexa necesario. E as novas culturas do clavo turco e as plantas adultas caen enfermas e morren de constante humidade.\nÉ importante! A humidade excesiva é prexudicial para as plantas crecentes e adultos. O rego de claveles turcos sempre debe ser moderado.\nO deshecho faise, se é necesario, limpar as herbas daniñas e facer un afrouxamento superficial do chan. Afrouxar o chan tras cada rego e fertilizar o fertilizante.\nO aderezo principal do clavo turco lévase a cabo para acelerar o crecemento e a floración amigable e abundante. Pode comezar a fertilizar coles que alcanzaron unha altura de 8-10 cm.Use para este superfosfato, sulfato potásico ou curativo universal para plantas con flores. Unha vez máis, alimentan o clavo turco no inicio da floración cando aparecen os brotes. As doses de todas as preparacións nutritivas están segundo as súas instrucións.\nDespois de que a planta se desvanece, está cortada - as inflorescencias son cortadas e o arbusto se acurta un pouco (5-7 cm). E no outono, antes do inicio das xeadas, están cubertas de follas de abeto ou espolvoreadas con turba, feno, palla para illamento.\n¿Sabes? Variedades populares de clavícula turca: "Scarlet Beauty", "Black", "White Queen", "Bayer", "Diabund-F1", "Alfombra india", "Fantasía de verán", "Nigricans", "Navern F1", "Novo" - Clown-F1, Little Willy, Egyptian, Mirage, Ondine, Dynasty F1, Mountain Violet, Pattern de cor.\nO clavo turco, como calquera outra planta, está suxeito a certas pragas e enfermidades. O principal inimigo é a descomposición radical (Fusarium), que se produce debido á humidade do chan. Se a planta está enferma, é desarraigada e queimada, eo lugar é tratado cun desinfectante-funxicida xardín.Hai tamén unha enfermidade tan funxica do clavo turco, como heterospóraa - gris-vermello manchado lesións das follas. Nos primeiros síntomas, as plantas enfermas son destruídas e os sanos son pulverizados con líquido Bordeaux,\nAs capas proceden de plantas de dous anos de idade, colocan as puntas no chan e asóchanse co chan e, fixándoas, ligeramente tapadas e humedecidas. Ao mesmo tempo, a punta do vástago rociado quédase en posición vertical - para iso, está ligado a un pincho accionado. O chan está regado, non permitindo o secado completo. Despois de 1 a 1,5 meses, un tallo de prikopanny dá o enraizamento, os cortes resultantes son separados do talo uterino e trasplantados a un novo sitio.\nBasicamente, trátase do clavo turco que precisa saber para o seu cultivo. Cun esforzo mínimo durante o cultivo e coidado Recibirás un magnífico floreiro floreciente no seu sitio.\nPollos Maran: características, consellos para manter e reproducir\nCrecer loureiro na casa\nVídeo: Xardín de Paul Thomson da serie de xardíns ingleses\nAs mellores receitas para cociñar ensalada "Tenderness" con repolo chinés\nCaracterísticas e descrición dunha variedade de tomates nacionais: cremos "Tamaño ruso" F1\nAplicación e propiedades beneficiosas do clorofita


Vieiros: Galiza Hoxe - A Marcha Mundial das Mulleres convoca concentracións polo dereito ao aborto por toda Galiza\nEu tamén abortei!\nDebido aos feitos acontecidos as pasadas semanas (procesos xudiciais abertos contra varias clínicas e mulleres), o colectivo feminista chama a saír á rúa.\nRedacción - 13:30 23/01/2008\nTags: aborto clínicas abortivas concentración interrupción voluntaria do embarazo Marcha Mundial das Mulleres\nPolo aborto libre e de balde, na sanidade pública / Flicrk: Gabby De Cicco\nEsta cuarta feira hai convocadas varias manifestacións por todo o país. Ás 20:00 horas na Praza do Concello en Lugo; diante do MARCO en Vigo; na Praza do Toural en Compostela; na Praza do 8 de Marzo en Pontevedra; e no edificio da Xunta en Ferrol; e media hora máis tarde, no Obelisco da Coruña.\nA Marcha Mundial das Mulleres considera que, "ante as agresións e vulneracións de dereitos que veñen sucedéndose nas últimas semanas,e que están afectando tanto a mulleres que interromperon o seu embarazo, como ao persoal que traballa nas clínicas onde se realiza da IVE (interrupción voluntaria do embarazo)" chegou a hora de se mobilizar por todo o país.\nAdemais, a coordinadora nacional da Marcha comezou unha campaña de recollida de autoinculpamentos que se presentará nos xulgados o vindeiro 8 de marzo, coincidindo co Día Internacional da Muller Traballadora.\nDo colectivo portugués das Marias / Flicrk: Laboratorio MD


Revoltalingua: outubro 2012\nO pai de Paulo ten a orella vermella porque fala moito tempo polo teléfono móbil, por cousas da oficina. Paulo pasa moito tempo co seu avó que ten unha enfermidade que lle fai comportarse como un neno, xoga con Paulo, ou como el lle chama Simbad a os piratas. Un día o avó desaparece da casa e ninguén sabe onde vai, chaman a policía pero despois dun mes non o atopan e dan a busca por finalizada. Unha mañá Simbad recibe unha carta do capitán ou sexa de seu avó na que lle conta que o busque na taberna do pirata, Paulo non sabe onde queda iso, e na cea pregúntalle a seus pais onde está, eles abráianse e dinlle que se llo contou o avó non existe porque ten esa enfermidade que lle fai dicir burradas. Unha tarde mentres a nai de Paulo está limpando os libros do avó Paulo ve unha caixa detrás dun libro, cando súa nai marcha, cóllea e abre a pechadura cunha chave que o avó lle mandara na carta. Na caixa hai cartas e fotos antigas do avó cuns homes que Paulo non coñece, le as cartas e decátase de que seus pais queren meter o avó nunha residencia, Paulo escoita que neses sitios tratan moi mal as persoas. Esa noite dille todo o que leu a seus pais e anóxase con eles pero, non lle conta que descubriu unha tarxeta que dicía onde se atopaba a taberna do pirata, pero non sabe onde queda iso nin coa dirección. A mañá seguinte Paulo marcha da casa e baixa ao bar do barrio dende alí chama un taxi e dille que o traslade á taberna do pirata. En menos de cinco minutos están alí pero a estrada é peonil e o taxi non pode pasar así que Paulo paga e pregunta onde está a taberna do pirata o taxista dillo e marcha. Ó chegar á taberna pregunta se alí é a taberna do pirata e un home alto sae da cociña, sospeita que é seu tío Bernardino que vira nas fotos do avó, despois escoita a seu avó chamalo e deciden falar do pasado de Bernardino e o avó. Despois dun pouco chegan os pais de Paulo e seu pai empeza a discutir con Bernardino, o que se comporta como un adulto e Paulo que os tranquiliza e entende todo(cando faleceu a avoa de Paulo Bernardino e seu pai discutiron porque quen ía quedar co avó, cando naceu Paulo o avó dixo que quería quedar co seu neto e Bernardino dicindo que cerraba o bar para volver a vida de mariñeiro convenceu o pai de Paulo para que quedara co avó). O día seguinte ingresaron o avó nun centro de día e Bernardino pechou o bar para sempre e pasa tempo co avó xogando ó parchís e ás cartas. Sergio Caamaño Maroñas (2º ESO)\nO nome da Costa da Morte\nConta una lenda que a Costa da Morte recibe este nome, debido a que os antigos moradores desta abrupta costa, saían nas noites de inverno a favor da néboa e da choiva. E penduraban dos cornos dos bois farois acendidos, co fin de fascinar e confundir os navegantes. Que desta maneira crían chegar a porto, cando en realidade o que atopaban eran cantís e arrecifes, e neles a morte. O propósito era facerse co botín que as ondas achegaban á praia. Diego Moreira (1º ESO)\nEsta obra do autor Marcos Calveiro foi Premio Xerais no ano 2012. É a historia dun adolescente que é enviado para a casa da súa tía Jojo, en Auvers, pola súa nai, que promete volver buscalo algún día. Alí todo o mundo o trataba mal, ata que todo comezou a cambiar cando coñeceu a un pintor chamado Vincent. Con el pasará moitas horas e aprenderá moitas cousas novas. Tamén descubrirá o amor cunha rapaza chamada Adeline, pero resultará fallido. Vicent era unha persoa solitaria e cuns cambios de humor moi bruscos pero aínda así levabábanse ben. El axudáballe cos seus fabulosos cadros e a encontrar paisaxes que pintar. Cando o pintor lle declara o seu amor a Marguerite, a filla do seu bo amigo o doutor Gachet, esta recházao. Vincent súmese nunha profunda depresión e un día decide pegarse un tiro. O rapaz fai todo o posible por axudalo e intentar salvalo, pero todo e en balde pois o pintor morre. O libro é moi bonito, aínda que un pouco triste e melancólico para o meu gusto. Mariña Lema Blanco (2º ESO)\nO libro conta unha historia dun cazador de lobos, que era axudado polo seu fillo. O cazador chamabase Fulxencio e o seu fillo Xosé. Un día pola noite veu buscar os cazadores un home de Incio. Fulxencio aceptou o traballo el e o seu fillo marcharon co home que se chamaba Oreste. Fulxencio preguntou de que se trataba e díxolle que era sobre un gran lobo negro o máis grande que viran. Colleron os cabalos e os tres máis o can Bal foron cara ao Incio. Chegaron alí xa de noite. O día seguinte non puideron ir buscar o lobo por mor da neve. Oreste presentoulles o Fidalgo e as súas fillas. Falaron do animal. A noite cada un tiña unha habitación, e o can con Xosé. O día seguinte sairon en busca da cova onde se agochaban os lobos. Un día estaban de camiño a casa cando se lles apareceu o lobo negro grande. Disparáronlle pero as balas non lle facían nada ao animal. O lobo atacacou a Bal, a Xosé é a Fulxencia fíxolle feridas leves que logo se lle curaron. Falaron de que se podía tratar dun lobishome. Unha vella contoulle unha historia dun lobishome que houbera hai moitos anos. Seguiron a busca dos lobos nos días seguintes. Fixeron unha montaría na que conseguiron matar algún lobo pero ningún era o que buscaban. Á volta da montaría encóntranse cos lobos un gran lobo branco e un gran lobo negro, e varios máis pequenos. Xosé non dá controlado o cabalo e escapan a toda velocidade, choca cunha árbore e cae ao chan levántase e corre cara unha casa que está medio en ruínas e alí escóndese. Atranca a porta con troncos e sente ladrar a Bal, ábrelle e déixao entrar. Déitase e sente que Bal esta a ouvear e méxalle enriba, e Xosé levántase e Bal sáltalle a un brazo, dispáralle e mátao. Dáse de conta de que os outros lobos xa están aí e métese no canizo. A porta cede, o lobo grande entra e busca por toda a casa e ve o cadáver de Bal. Como non ouvea, os outros lobos marchan. Así que os outros lobos marchan sae de dentro da pelaxe do lobo Aurora. Tira a pelaxe ao lume. Aurora ao velo dille que o seu pai lle botou esa maldición. Chega o outro gran lobo. Aurora pídelle que non dispare e ao mesmo tempo dille ao lobo que é Ana súa irmá que se vai. O lobo non obedece e ponlle a gadoupa encima, arrabúñaos todos e marcha. Aurora e Xosé van para a casa e cando chegan xa é de noite. Ao día seguinte foi á habitación de Ana e víu que estaba mal, abriu o caixón e encontrou o pelexo e botouno ao lume. Ao final casaron Xosé e Aurora. E Fulxencio Novoa deixou o oficio de cazador. Gabriel Fariña Varela (2º ESO)\nConta a lenda que en Silvarredonda, Baneira hai unha santa nunha capela chamada Santa Margarida. Contan que a xente de Corcoesto a quería levar para a súa igrexa porque tiñan medo de que a levaran xa que moita xente ía alí. Así que decidiron levala pero unha maldición caeu aos veciños de Corcoesto, polo camiño a igrexa todos os carballos enchéronse de vermes e coméronos, logo pasou o mesmo cos cultivos e a xente empezou a desesperarse xa que vivían da agricultura e da gandaría e por medo decidiron levar a santa a súa capela, e os cultivos volveron e todo volveu á normalidade, pero ainda agora cando unha leira de Corcoesto non dá cultivo, vaise á fonte da santa coller auga para bendecir os cultivos. Alejandro Soutullo (3º ESO)\nPozo de Leixelas\nNa entrada da miña aldea, hai un pozo, co nome de pozo de Leixelas, onde se xuntan o río Anllóns e o seu afluente, o Ballabosa. Antigamente, os mozos ían bañarse alí e unha vez, unha vez unha rapaza case afoga polas fortes correntes que alí hai, a pesar de que era boa nadadora, e tivo que salvala un home xusto no último intre. Isto todo é certo. Conta a lenda que nese pozo hai unhas escaleiras de pedra que conducen a unha cavidade inferior subterránea. Alí os mouros esconderon un dos seus maiores tesouros, pero, que á parte deles, aínda ninguén chegou alí. Adrián Abuín Pose (3º ESO)\nPublicado por Revoltalingua ás 01:49 Ningún comentario:\nA lenda da Cruz da Rosa\nEsta lenda conta, que hai moitos anos un viaxante das Américas, de laxe, prometeu que se volvía san e salvo das Américas traería unha reliquia da cruz na cal morreu Jesucristo. Cando este viaxante regresou, trouxo consigo unha reliquia de dita cruz e levouna ao monte de Santa Rosa. A día de hoxe, dise, que esta reliquia se encontra, baixo o cruceiro de pedra que hai en dito monte, onde se levantou unha fermosa capela, a ermida de Santa Rosa de Lima. Esta cruz foi levantada no ano 1676, época na cal, este navegante de Laxe, apelidado Couceiro, facía a ruta España-Perú a mandou construír en agradecemento por salvarse dos ataques piratas. Dende entón o 30 de Agosto é festa de Santa Rosa en Laxe, nesta festa os mariñeiros de dito pobo, soben en perenigración á ermida de Santa Rosa de Lima a pedirlle á santa, sorte e saúde no seu traballo no mar. O 21 de xullo tamén é festa en Laxe, e a celebración do día da Cruz da Rosa, no cal a misa se oficia en dita ermida. Candela Martínez (3º ESO)\nPublicado por Revoltalingua ás 01:45 Ningún comentario:\nSara, a protagonista, vai de vacacións á casa da súa avoa falecida ese mesmo ano. En vez de instalarse na habitación de sempre, mándanlle que vaia para a habitación do seu tío Moncho, ata agora prohibida pola súa avoa. Nese cuarto había unha especie de espírito que non lle deixaba descansar. Un día, de casualidade, descobre que no interior do armario había un compartimento segredo, abriuno e viu que estaba cheo de cartas do seu tío Moncho. Nelas contaba os plans que tiñan feitos el e a súa moza e que foron desfeitos pola guerra mentres que a el o collían preso e ela fuxía para Arxentina. Nada máis descubrilo cóntallo a súa nai, que tamén debía sabelo. Sara tamén ten unha pequena historia de amor cun rapaz chamado Daniel pero non vai adiante. Unha noite, Sara, viuse atraída pola presenza fantasmal ata a libraría do seu tío Moncho. Colleu un libro moi delgadiño, que non puidera ver antes, e decubriu no seu interior dúas cartas máis, que estaban escritas por Sara Salgueiro, a súa moza. Nelas conta que o estivo esperando pero que seguramente non se volvan ver xamais. Tamén menciona que ten outro noivo, pero que nunca o amara como o amou a el. Sara deduce que esa carta lle debeu sentar moi mal ao tío Moncho. Sara e súa nai saben polas cartas, que ao tío Moncho lle gustaría volver á illa onde estivera preso, San Simón. Por iso deciden volver alí e buscar algo que o tío menciona nunha das súas cartas. Van e buscan por todos os lados. Cando xa case non tiñan esperanzas, a Sara ocórreselle mirar no muro do cemiterio que tanto lle gustaba a Moncho. Sacaron unha pedra que sobresaía un pouco, había un tobo. Sara logrou meter a man con dificultade e sacou unha caixiña de betume que contiña un anel de ouro cunha inscrición que poñía: Sara. O tío Moncho quería volver para entregarllo á súa moza, pero non fora posible. A súa nai decidiu que aquel anel agora era de Sara. Despois diso creo que o espírito logrou descansar en paz. OPINIÓN PERSOAL Este libro enganchoume ata o final, é precioso. Está cheo de misterio e tamén de romanticismo. Gustaríame que houbera unha segunda parte porque a mercaba nada máis saír. Recoméndollela a todo o mundo, pequenos e maiores. Mariña Lema Blanco (2º ESO)\nPublicado por Revoltalingua ás 01:41 Ningún comentario:


Poblicado o 28, Decembro 2011 por Admin B\nProspera co voto favorable de todas as forzas políticas a proposición promovida polos deputados Jose Manuel Balseiro e Emma Álvarez\nO PARLAMENTO INSTA Á XUNTA, A INICIATIVA DO GRUPO POPULAR, Á POSTA EN MARCHA DUN PLAN DE EMPREGO E RECUPERACIÓN PRODUTIVA NA MARIÑA LUCENSE\nBalseiro amosa a súa satisfacción polo consenso acadado e insiste en que o Grupo Parlamentario Popular e a Xunta seguirán traballando en defensa da Mariña e no combate ao desemprego.\nO texto do acordo resultante é similar ao aprobado, tamén por unanimidade, no Pleno Municipal do Concello de Mondoñedo, e que PSOE e BNG rexeitaron na Deputación lucense.\nSantiago, 28 de decembro de 2011.-O Parlamento galego insta á Xunta de Galicia, a iniciativa do Grupo Popular, á posta en marcha dun plan de emprego e para a recuperación produtiva da Mariña lucense. Prospera así a iniciativa promovida polos deputados Jose Manuel Balseiro e Emma Álvarez e o fai ademais acada o voto favorable de todas as forzas políticas con representación da Cámara: PP, PSOE e BNG.\nO Grupo Parlamentario Popular rexistrou unha proposición non de lei co obxecto ofrecer solucións ante as problemáticas xurdidas nos últimos meses, de xeito especial nos concellos de Mondoñedo e Lourenzá, tras o anuncio de peches empresariais e despedimentos vinculados a expedientes de regulación de emprego.\nTEXTO FINAL CONSENSUADO\nO texto final, consensuado, pide no seu primeiro punto “instar ao grupo empresarial FINSA a reconsiderar a súa decisión de pechar a factoría ECAR e a estudar posibeis alternativas para garantir a súa continuidade e a dos postos de traballo”. En segundo lugar pide “ás administracións competentes que establezan as negociacións co grupo empresarial FINSA co obxectivo de evitar o peche da fábrica ECAR en Mondoñedo e garantir os seus postos de traballo, así como tamén establecer as negociacións oportunas co grupo Mobles Hermida dirixidas a garantir o mantemento do emprego e a viabilidade da empresa”.\nFinalmente o Parlamento mandata á Xunta a “impulsar en colaboración coa Deputación, o Estado e os concellos a formular un plano de desenvolvemento industrial con apoio público para contribuir á dinamización económica da comarca e, nomeadamente, dos concellos de Mondoñedo e Lourenzá”.\nSATISFACCIÓN NO PARTIDO POPULAR\nBalserio valora moi positivamente que fora posible acadar a unanimidade das tres forzas políticas e insiste en que o Partido Popular seguirá traballando para promover todo tipo de iniciativas parlamentarias de impulso á acción do Goberno que contribúan a unha maior defensa da comarca da Mariña e ao combate das súas principais problemáticas, como neste caso, en materia de emprego.\nO deputado popular insiste en que esta vez si, e no Parlamento galego -a diferenza do acontecido onte na Deputación- fumos quen de reflectir o que os propios veciños da Mariña nos esixen “unidade e solucións”.


AS ELECCIÓNS AUTONÓMICAS SERÁN O 12 DE XULLO\nA COVID-19 provocou o aprazamento das eleccións autonómicas previstas para o pasado 5 de abril. A nova data, atendendo ós criterios e recomendacións das autoridades sanitarias, será o DOMINGO 12 DE XULLO DE 2020. O Presidente da Xunta de Galicia dará cumprimento á súa obriga de convocar comicios dentro do mandato natural de 4 anos.\nAs conversas coa oposición foron continuadas e as distintas forzas políticas estiveron informadas puntualmente dos pasos a seguir. A partir de agora entramos en precampaña, aínda que non será ata 15 días antes cando haxa unha campaña como tal, aínda que será marcadamente "atípica".\nO goberno da Xunta de Galicia seguirá exercendo o seu labor, como fixo sempre, poñendo ós galegos e galegas no epicentro da súa toma de decisións.


Un zafarrancho de reparacións comezou hoxe pola praza do Concello e a rúa peonil - O Porriño\nUn zafarrancho de reparacións comezou hoxe pola praza do Concello e a rúa peonil\nEsta mañá operarios do Servizo de Vías e Obras do Concello iniciaron un zafarrancho de reparacións de beirarrúas que se estenderá ao longo das vindeiras semanas polo centro urbano, parroquias e polígonos industriais.\nComezaron co arranxo e reposición de baldosas de pedra na praza Arquitecto Antonio Palacios e na rúa peonil. “Demos preferencia á contorna do Concello pola maior afluencia de peóns que está a notarse co incremento dos peregrinos e visitantes” subliñou a alcaldesa Eva García.\nIndicou que “de seguido continuarán co zafarrancho por outras rúas do centro urbano e despois pasarán a reparar beirarrúas en parroquias e nos polígonos industriais, nomeadamente, na Granxa onde hai moitas deterioradas”, engadiu a alcaldesa.\nEstes traballos realízanse grazas á incorporación de novos traballadores ao Servizo Municipal de Vías e Obras, contratados por seis meses, a través da achega do Plan Concellos 2021 da Deputación.\n25/06/2021 in Alcaldía, Vías e obras\nEdgar Costas galardoado co IV Premio Roberto Vidal Bolaño, entregado no Porriño\nPresentación dos actos de celebración do Día do Orgullo LGTBIQ+\nCultura e festas (540)\nEducación e tecnoloxía (333)\nEmprego e formación (183)\nNovas Tecnoloxías (3)\nProxectos Europeos (3)\nSen categoría (24)\nServizos sociais (131)\nUrbanismo, comercio e industria (215)\nVías e obras (136)\nUnha pancarta na fachada do Concello lembra a conmemoración do Día Internacional das Persoas con Discapacidade 02/12/2021\nEn execución o proxecto da rede de saneamento en Arrotea-Pontellas 01/12/2021\n“GivingTuesday” (Martes de Dar): a concelleira de Educación comprobou o comezo da recollida solidaria no CEIP da Ribeira 30/11/2021\nEntrega do último lote de composteiros de 2021 29/11/2021


Clases Pasivas:Mutilados Civís\n> Mutilados Civís\nOs españois de calquera sexo e idade nos que concorran as seguintes circunstancias:\nTer sufrido feridas como consecuencia directa ou indirecta de accións bélicas desenvolvidas no territorio nacional entre o 18 de xullo de 1936 e o 1 de abril de 1939.\nPadecer como resultado desas feridas unha diminución das súas facultades físicas ou psíquicas nun grao mínimo do 26 por 100 –segundo a táboa de valoración de lesións establecida no Decreto 670/1976, do 5 de marzo-.\nNon pertencer ó Benemérito Corpo de Cabaleiros Mutilados de Guerra pola Patria.\nPara causar os dereitos regulados na Lei 6/1982 –retribución básica e pensións en favor de familiares- esíxese que as lesións dos mutilados acollidos ó Decreto 670/1976 alcancen un grao de incapacidade, polo menos, de 45 puntos –segundo o cadro de lesións e enfermidades vixente para a aplicación da Lei 35/1980, do 26 de xuño-.\nDo Decreto 670/1976: só os causantes\n3.- Importe das pensións\nPensión de Mutilación: é o resultado de aplicar a unha base reguladora, fixada anualmente nas Leis de Orzamentos Xerais do Estado, a porcentaxe correspondente ao grao de incapacidade recoñecido.\no ano 2021 o importe da base reguladora é de 6.301,61 € en cómputo anual (12 mensualidades) ou de 525,13 € en cómputo mensual, resultando os seguintes importes das pensións de mutilación, segundo o grao de incapacidade que teñan recoñecidos:\nPensión de mutilación: será a establecida no Decreto 670/1976 e correspóndese cos importes consignados no cadro anterior.\nRetribución Básica: desde 1-1-1991 os causantes teñen dereito ao 100 por 100 da retribución básica, que se fixa anualmente nas Leis de Orzamentos Xerais do Estado e que para o ano 2021 é de 9.929,41 € en cómputo anual (12 mensualidades) ou de 827,45 € en cómputo mensual.\nDesde 1-1-1996 as Leis de Orzamentos Xerais do Estado establecen como importe destas pensións o mesmo que a pensión mínima de viuvez da Seguridade Social para titulares maiores de 65 anos, que para o ano 2021 está fixada en 689,70 €/mes.


Beariz acolle a segunda proba do circuito galego de Duatlón Cross - Noticias de Galicia\nBeariz acolle a segunda proba do circuito galego de Duatlón Cross\nPUBLICADO EN: Noticias de Galicia ► Beariz ► Deportes ▼\nO domingo 19 de xaneiro (10:30 horas) celebrarase o VI Duatlón Cross Concello de Beariz-1ª Copa Deputación de Ourense, que é a segunda proba do Circuíto Galego de Duatlón Cross. En total hai preto de cen inscritos na proba.\nEntre os favoritos para facerse co triunfo podemos destacar a Gustavo Rodríguez (Independente), Elpidio Gómez (Beariz Tríatlon) ou Brais Misa (licenza dun día). Gustavo disputará a primeira proba da tempada xa que non participou a fin de semana pasada en Ribadumia, mentres que Misa foi o gañador da primeira proba do circuíto.\nNa categoría feminina, Verónica Montes (Trinity Tríatlon) tentará repetir o resultado de Ribadumia, na que foi a vencedora, pero para iso deberá superar a Priscila Suárez (Trinity Tríatlon) ou Leticia Baña (Tríatlon Ferrol), entre outras.\nOs participantes correrán cinco quilómetros, facer 21 quilómetros en bicicleta de montaña e rematarán con 2,5 quilómetros a pe. A saída, boxes e meta estarán situados nos anexos ao pavillón municipal de Beariz. O circuíto da carreira a pe ten subidas e baixadas, pero sen un gran desnivel, mentres que a bicicleta ten un circuíto esixente.\n16 de xaneiro de 2014 | 17:47\t• Sen comentarios


AS ACTIVIDADES DA CAMPAÑA "O QUE SE ENCHUFA, RECÍCLASE" CHEGARÁN ESTA FIN DE SEMANA AO PARQUE DO RÍO FREIXEIRO\nEsta iniciativa estará operativa o sábado 15 e o domingo 16 en horario de 11.00 a 17.00 horas, tal e como indicou o edil en funcións de Servizos, Ibán Santalla\nNarón, 13 de xuño de 2019. Un autobús dos recoñecidos Bolechas e dúas carpas informativas instalaranse esta fin de semana, o sábado e o domingo no parque do Río Freixeiro. A iniciativa, tal e como indicou o edil en funcións de Servizos, Ibán Santalla, responde a unha campaña da administración autonómica sobre reciclaxe de residuos de aparellos eléctricos e electrodomésticos (RAEE): “O que se enchufa, recíclase”. A través desta proposta, realizaranse obradoiros con nenos e nenas durante os dous días, sendo o horario de atención ao público entre as 11.00 e as 17.00 horas.\nEsta campaña contempla accións informativas, de divulgación e concienciación sobre a correcta xestión e reciclaxe de residuos de aparellos eléctricos e electrodomésticos e, a maiores, para o público infantil haberá unha actuación dos Bolechas –convertidos en superhéroes da reciclaxe dos Residuos de Aparellos Eléctricos e Electrónicos- no autobús que se instalará no parque de Freixeiro e donde os nenos e nenas poderán obter un carné de movemento RAEE. Así mesmo, haberá unha carpa na que se impartirán obradoiros de debuxo e se realizarán actividades didácticas relacionadas coa reciclaxe, nas que participarán varios monitores, e outra carpa inchable cun mostrador no que se poderá xogar a través dunha pantalla táctil e donde se agasallará aos menores con produtos realizados con material reciclado.\nA iniciativa contempla ademáis a instalación dunha pantalla na que se proxectará un vídeo informativo sobre Reciclaxe de residuos de aparellos eléctricos e electrodomésticos e poderase ver tamén polo parque do Río Freixeiro unha bicicleta con soporte publicitario desta campaña. Para obter máis información sobre a mesma pódese consultar a páxina web: www.oqueseenchufareciclase.gal.\nA campaña, impulsada dende a Consellería de Medio Ambiente Territorio e Vivenda, chegará a máis dun centenar de concellos galegos.


Como aumentar a marxe de utilidade | Mont Saint Michel\nCaixa 23: Como aumentar a marxe de utilidade\nEsta semana imos traballar no quinto e último compoñente do chasis empresarial: a marxe útil. Se ten un negocio de rápido crecemento, pero sen marxes de beneficio aceptable, todos os seus esforzos de crecemento serán en balde. É importante coñecer as súas marxes en xeral e tamén específicamente, por tipo de produto e / ou servizo que ofrece.\npara que poidas estar seguro de que son os produtos e / Ou servizos que lle dan unha maior marxe de beneficio, e á súa vez, implementan as estratexias necesarias, nas proporcionadas por un beneficio máis baixo.\nhai dous formularios principais en Que pode mellorar as marxes de beneficio no seu negocio: reducir os seus custos ou aumentar os seus prezos. A maioría dos propietarios de empresas temen a aumentar os prezos, pero se se posicionaron correctamente grazas ao seu CUV, diferenciándose da súa competencia, é posible eliminar ese paradigma, xa que é principalmente con medo ao descoñecido.\nA redución de custos é a miúdo máis fácil, pero non é necesariamente a decisión correcta cando está enfocado en crecer o seu negocio. Moitas veces a redución dos custos implica ofrecer menos servizos, a redución do persoal e, polo tanto, unha menor calidade no que ofrece. Teña coidado de non afectar a súa eficiencia operativa e a velocidade de entrega. A última cousa que queres ocorrer é que a túa empresa convértese nunha empresa que sobrevive en función da redución dos custos.\ncon esta recomendación en mente, pensa que as formas de gañar a eficiencia e Reducir o custo efectivo do seu sistema. É posible facelo reducindo os residuos, maior eficiencia, a redución do traballo nos inventarios de procesos e o movemento innecesario de persoas e subministracións. Debe avaliar críticamente as súas operacións comerciais co obxectivo de lograr unha maior eficiencia e reducir os pasos innecesarios nos seus procesos.\nEsta é unha forma poderosa de reducir os seus custos, no mesmo tempo que a súa produtividade e satisfacción do cliente crece. En accióncoach temos máis de 66 estratexias comprobadas e garantidas para axudarche a cumprir este obxectivo.\nO desafío é, en primeiro lugar, coñecer as marxes de beneficio por produto e / ou Servizo. Entón, ten un obxectivo claro de mellora nunha base regular e constante. A tendencia das súas marxes de utilidade sempre debe ser favorable. Se superas con éxito esta caixa de xogo, definitivamente atoparáste no círculo dos vencedores.


112 422 hab.\n785 millóns US$\n7 706 US$ (81º)\n0,810 (54º) – alto\nEn Tonga pódense atopar os restos arqueolóxicos máis antigos da Polinesia. Séculos antes de que chegasen os europeos, os tonganos edificaron enormes monumentos. Os máis importantes son o Ha'amonga (ou Trilithon) e os Langi (sepulcros en terrazas). O Ha'amonga ten cinco metros de altura e consta de tres pedras calcarias, cada unha das cales pesa máis de 40 toneladas. Os Langi son pirámides baixas e moi lisas, con dous ou tres niveis, que marcan as sepulturas dos reis primitivos.\nTraído desde "https://gl.wikipedia.org/w/index.php?title=Tonga&oldid=5222979"\nA última edición desta páxina foi o 14 de agosto de 2019 ás 07:44.


Unha performance nas Neves para romper o "silencio" da violencia machista - Metropolitano\nO programa provincial de concienciación contra as violencias machistas “Mulleres en Acción. Violencia Zero” pasou polo Concello de As Neves, cunha performance a cargo da artista Carmen Méndez, quen baixo o título “Rompendo o silencio” deu voz ás mulleres que sofren todo tipo de violencia psicolóxica. A representación celebrouse na Casa da Auga con restricións de asistencia por mor da pandemia e contou coa presentación da deputada Iria Lamas, e a concelleira de Cultura, Rocío Barreiro. O acto foi retransmitido pola web da Deputación e as RRSS para garantir a súa difusión.\nA deputada provincial, Iria Lamas, afirmou que a COVID está no centro de tódalas conversacións, “e fai que esquezamos un pouco a situación das mulleres que sofren malos tratos”. “As medidas de confinamento causaron máis sufrimento porque as mulleres estiveron recluídas coa persoa que as maltrata” afirmou con contundencia Lamas, quen destacou que as estatísticas xudiciais da provincia de Pontevedra que veñen de facerse públicas non deixan lugar a dúbidas. Segundo estes datos, continuou, hai 177 denuncias ao mes só na nosa provincia “o que vén demostrar que queda moito por facer”. Lamas concluíu recalcando que a loita contra a violencia “é unha batalla do día a día e temos que facelo entre todos e todas, nunha labor conxunta”.\nTags: As NevesDeputación de PontevedraViolencia Zero\nDezaseis mulleres protagonizan a edición más potente de "As mulleres que opinan son perigosas"\nEntre as relatoras do encontro figuran premios Pulitzer, premios Ondas, xornalistas económicas e políticas, directoras de medios e representantes do columnismo local


Didáctica no museo - Fundación Eugenio Granell\nHome » Didáctica no museo\nDidáctica no museo é un servizo que se crea na Fundación Eugenio Granell no ano 1997, coincidindo coa presentación da exposición do artista Esteban Francés. Desde entón ata hoxe prodúcense actividades arredor das diferentes mostras temporais, dende visitas guiadas a talleres nos que se reflexiona sobre as mostras, realizando diferentes exercicios de creatividade.\nO obxectivo principal deste servizo é ofrecer ao visitante ou grupo unha completa información sobre as mostras, co fin de facilitar a comprensión das mesmas. Para isto se ofertan visitas guiadas a nivel individual, impartidas por estudantes de Historia da Arte en prácticas.\nAs visitas-taller están dirixidas a grupos que visiten o noso museo, previa cita, esta actividade sempre se realizará adecuándose as características diferentes dos grupos que as requiran.\nUnha vez realizado o percorrido polas mostras, preséntanse actividades de reflexión que posteriormente plasmaranse en distintos exercicios plásticos.\nCreouse un espazo habilitado especialmente para este uso, que moitas veces convértese en sala expositiva dos traballos realizados, en especial dos máis pequenos.\nAs visitas-taller -en galego, castelán- teñen unha duración aproximada de hora e media, e deben ser concertadas por teléfono.\nParalelamente a estas actividades, existen talleres temporais para público de diferentes idades. O obxectivo destes talleres é converter o museo nun espazo non só de conservación, investigación e exhibición de obras de arte, senón nun espazo de creación\nO ciclo de talleres ten unha vocación multidisciplinar, impartiranse todo tipo de técnicas de creación plástica.\nExisten, ademais talleres permanentes orientados ao público infantil, para a realización de proxectos específicos.\nAs visitas teñen un custo de 1€ por asistente e o custo dos talleres tamén é de 1€ por alumno\nHorario de visitas-taller: Martes a Xoves de 11.00 a 14.00 horas e de 16.00 a 19.00 horas.\nOs grupos escolares poden solicitar actividades a partir dos 6 anos.\nO número máximo de participantes aconsellable é de 25 alumnos.\nOs grupos deben ir acompañados de persoal docente.\nÉ importante a puntualidade dos grupos para o completo desenvolvemento da actividade.\nPoden contactar con nós en :\n981 576394 / 981 572124, en horario de mañá e de tarde, ou por e-mail: didactica@fundacion-granell.org


Berlín | Bibliosons\nArquivo por etiquetas: Berlín\nViaxando con Ritmo: Berlín\nPoblicado o 19 Agosto 2015 por vanesarios\nEn Viaxando con Ritmo desembarcamos hoxe en Berlín, a máis importante e altamente turística capital de Alemania. Berlín é unha das cidades máis importantes da Unión Europea e do mundo, un centro de diversidade cultural. Situada na Alemaña do Leste, xusto ao oeste da fronteira con Polonia. Berlín pasou por moitos cambios importantes coa Revolucion Industrial Europea, cambios na súa xeografía, creáronse os movementos artísticos máis importantes. Ao longo da historia, foi acollendo estes cambios e foi sempre considerada como unha das cidades máis importantes da zona.\nA cidade no ano 1945 foi dividida en dous polo coñecido Muro de Berlín, habendo unha parte oriental e a outra occidental. Pero logo de varias décadas, en 1989 derrubouse e os cidadáns volveron unirse nunha mesma urbe. Este feito tan doloroso para a historia do país converteu a capital nun dos sitios máis visitados no mundo.\nO muro da vergoña que separaba as dúas alemañas xa caera 16 anos atrás cando Hansend Band lanzou este tema, Baby Melancholie, que fala de diques que se rompen e nacións que se levantan.\nA arte e o aspecto cultural de Berlín é tamén moi evidente, polo que poden encontrarse na cidade notables vivendas, salas de ópera, galerías de arte e salas de cine… A música é unha constante na cidade, é coñecida como a capital mundial das discotecas. Non hai ningunha gran cidade que conte con tantas discotecas de tecno e música electrónica como Berlín. Cada fin de semana, os “tecnoturistas” veñen ata o Spree dende todas partes de Europa para saír de festa dende o venres pola noite ata o luns pola mañá.\nA capital alemana conta cunha Escola de música electrónica, tamén chamada simplemente Escola de Berlín. Refírese a unha xeración de artistas de música electrónica e unha escena musical que teñen en común a cidade de Berlín como centro de operacións. Entre os músicos máis influentes destacan Klaus Schulze, Tangerine Dream e Ash Ra Tempel.\nPero non todo é electrónico. O Berliner Festwochen (Festival das Semanas) é un evento que reúne a músicos de primeiro nivel da alta cultura na que as principais melodías que soan son dos xéneros sinfónico, clásico e ópera. Desenvólvese durante cinco semanas no mes de setembro.\nE estando en Berlín non nos podiamos perder o Festival de Jazz de Berlín, co jazz en toda a súa diversidade. Polo xeral lévase a cabo a principios de novembro. Este festival está considerado como un dos eventos máis importantes no mundo da música, sobre todo desta corrente musical de primeiro nivel. Durante o seu desenvolvemento preséntanse grandes bandas e conxuntos musicais importantes, destacan as estrelas internacionais de jazz, e a recoñecida Babelsberg Film Orchestra conxunto que se presenta durante os catro días de evento.\nOutro acontecemento importante na cidade é o festival de música independente “Spanish Rock Invasion” que xa vai pola súa sexta edición.\nO festival ten como obxectivo dar a coñecer en Berlín a escena musical independente que en España está moi buinte, dandolle un enfoque underground e evitando grupos que están máis trillados\nsegún palabras do propio Igor López, un dos responsables da organización. Este ano os cabeza de cartel foron Pumuky e Los Coronas. Aínda que arredor do 60% dos asistentes aos concertos son españois, segundo os organizadores o festival suma cada ano máis adeptos alemáns.\nE ata aquí o noso tour musical por Berlín, a cidade pobre pero sexy, alo menos ese foi o termo con que o antigo alcalde Klaus Wowereit a acuñou no 2003. Agora Berlín non pode presumir de ser tan barata coma daquela pero sen embargo pensamos que segue sendo igual de sexy. Berlín a cidade das salchichas, a cervexa… e antes ca nada da música. Coma sempre esperamos que fora do voso agrado e agardámosvos na seguinte parada, Roma. Entre mentras nos esquezas as nosas recomendacións musicais e pasarte pola Biblioteca Forum para levar os discos en préstamo.\nPublicado en Recomendacións: nosas e vosas\t| Etiquetado "Berliner Festwochen","Escola de Berlín","Spanish Rock Invasion",Berlín,electrónica,jazz\t| Deixar unha resposta


Como vai o Brexit - Teresa Barro - Nós Diario - Diario de intereses galegos\nO fundamental do Brexit é que os que votaron para sair da Unión Europea fixérono porque querían a independeza do país, liberarse do que vían como ditadura de Bruxelas. Iso suscitou unha reación violenta nas elites políticas, económicas, intelectuais e universitarias, que nunca pensaran que o ¨povo¨ non estaba contento có que elas fabricaran. Nesa reación, agresiva, malhumorada, despótica e desprezativa, vese con claridade o afeitas que están as elites a manexar o sistema democrático para o que lles convén. Nunca admitiron a idea de que ¨as masas¨ ou ¨o povo¨ podan acertar e non precisen ser guiados como cegos polos que teñen altura e categoría. Ás elites non lles entra na cabeza que nestes momentos as que non entenden nada son elas.\nO voto polo Brexit pillou as elites por surpresa. Non estaban preparadas para semellante ousadía, e empezaron a facer propaganda en contra e a dicer que os votantes non se decataran ben do asunto e non sabían o que facían, que non entenderan, que foran os vellos, os ignorantes, os chovinistas, os imperialistas…Tudo iso dirixido polos burócratas da Unión Europea, peritos en cómo mudar os resultados de referendos; fixérano cos da Dinamarca, a Irlanda, a Franza, puxando para que se fixera outro referendo e oferendo máis cartos aos dirixentes para que amansasen a xente e non deixasen que pisase fora do rego.\nO voto polo Brexit pillou as elites por surpresa. Non estaban preparadas para semellante ousadía\nE a esquerda liberal e ¨progresista¨, que tanto axudou a que o pouco que se tiña avanzado en xustiza e benestar fora desmontado, é a que mais se escandaliza de que ¨o povo¨ non entenda e se atreva a non ser correcto e querer antigalladas como liberarse desa ¨unión de povos¨ tan bonita e santa que é a Unión Europea. Esa esquerda beata de Bruxelas, en nome do internacionalismo, apoiou con fervor a supranacional, antidemocrática e centralizadora Unión Europea, na que os que mandan sen que ninguén os escollera cobran salarios desmedidos e pensións xigantescas co diñeiro dos contribuíntes, e exixen austeridade aos pobres e paciencia e resignación aos que non teñen traballo ou traballan en traballos ínfimos e sen futuro mentras eles outórganse a sí mesmos subidas imensas de salarios, como acaban de facer.\nOs que non queren o Brexit apresentan un futuro de caos e catástrofe inevitável para o Reino Unido se marcha da Unión Europea, como se a Unión Europea fose a familia unida e maravillosa que vai seguir aí para sempre, cando todos os indicios apontan a que non vai tardar en desintegrarse.\nNa Unión Europea non é posível a independenza de nengunha nazón. Poderá cada unha delas conservar polo de agora algunha autonomía en cuestións internas, pero no ámbito internacional hai moito tempo que deixaron de funcionar como nazóns. Os países que a integran renunciaron á soberanía e son provincias dun imperio. Os habitantes do Reino Unido decidiron, por maioría, que queren a soberanía do seu país e a independenza, aconteza o que acontecer, como cando unha persona prefire a independenza a estar amarrada. E iso é o que explica o Brexit.\nbrexit Teresa Barro Reino Unido Unión Europea


Anova celebra primarias para as listas de En Marea\nA militancia de Anova vota nas primarias para as listas de En Marea. Durante todo o día de hoxe e até mañá ás 11:00h a militancia de Anova está convocada para votar telematicamente as persoas a se integraren pola organización nas listas para novas as eleccións ás Cortes do Estado do 26 de xuño. Con respecto ás primarias para as eleccións do pasado 20D non houbo demasiadas mudanzas nas persoas candidatas.\nNutrida marcha en Vigo en defensa da sanidade pública\nUnha multitudinaria manifestación percorreu na tarde noite de onte as rúas centrais de Vigo en defensa da sanidade pública. Protestaban contra os recortes e a privatización do Hospital Álvaro Cunqueiro e contra o desmantelamento do Meixoeiro. Arredor de 50.000 persoas manifestaron o seu descontento coa xestión sanitaria da Xunta de Galicia.\nEva Solla en Radiofusión\nEva Solla: “Dar ou non dar o tratamento da hepatite C era unha decisión política”\n“A Xunta xustifica unha actitude que nos consideramos que non é de recibo” afirma a deputada de Alternativa Galega de Esquerdas Eva Solla en relación cos casos da “hepatite C”. A realidade é que ata abril de 2015 retrasaronse os tratamentos e algúns pacientes morreron sen chegar a dispoñer o medicamento. “Eles de entrada din que non houbo tales retrasos, falan de dias, pero os familiares dos afectados indican que foron meses, nalgúns casos de oito meses” salienta a parlamentaria.\nCentro de Moaña\nO perigo dos criterios economicistas cos medicamentos\nO Colexio Médico de Pontevedra xa advertiu á Xunta de Galicia hai un ano do perigo de adoptar criterios economicistas á hora de administrar medicamentos. En febreiro do ano pasado, os médicos de Pontevedra dirixiron unha carta ao presidente da Xunta, indicando que a demora na inxestión dos fármacos podía ter consecuencias irreversibles, no caso da hepatite C.\nMovilización de Queremos Galego. 17 de maio de 2010\nA universidade contra o decreto 3+2\nOs estudantes universitarios de Galicia demandarán este mércores a derrogación da LOMCE e do Decreto 3+2. Reducir os graos e ampliar os mestrados -con prezos moito máis caros- supoñería afondar no carácter clasista da educación. Queremos igualdade de oportunidades, afirman Erguer e o Sindicato de Estudiantes.


O Europeo máster (EMACI) segue premiando ás atletas galegas\nAs atletas galegas seguen triunfando no Europeo máster (EMACI)\nEspaña lidera o ránking de medallas | Preto de dez deportistas galegas subiron ao podio nas últimas xornadas\nAs atletas galegas seguen triunfando no Europeo máster - Ana Abuín foi prata no martelo F60 / EMACI\nO Campionato de Europa máster (EMACI) que se está a celebrar en Braga non para de dar éxitos para o atletismo galego. Despois dos podios de Pedrosa e Castro, preto dunha decena de galegas tamén se colgaron medalla.\nLucía Ferreiro e Rosa Sierra resultaron campioas de Europa, a primeira delas no salto con pértega F40 e a segunda nos 3000m F55. Ademais, o equipo de Cross F50, formado por Inés Papín, Julia Vaquero e Teresa Castro resultou campión da proba.\nUna publicación compartida de Ines Papin Estevez (@papinestevez)\nVolveron do EMACI con prata Felicea Tilea, subcampioa en lanzamento de peso F50 e Ana Abuín, segunda clasificada no lanzamento de martelo F60. Así mesmo, Raquel Suárez Pedrosa, galega con ficha en Madrid, rematou segunda nos 800m F35 e terceira nos 3000m.\nUna publicación compartida de Raquel Suarez Pedrosa (@raquelinha82)\nDentro dos bronces, acadaron a medalla de chocolate Inés Papín nos 3000m F50, Rosario Sureda no salto de altura F55 e Marta González en salto con pértega F35.\nO EMACI aínda non rematou. Faráo o vindeiro domingo, 27 de febreiro, polo que as nosas atletas aínda están a tempo de seguir acumulando éxitos, como tamén fixeron Esther Pedrosa e Soledad Castro.\nEsther Pedrosa suma un novo éxito\nDominio español no Europeo máster\nCun total de 166 medallas conseguidas, e o Europeo aínda por rematar, España é o país que lidera o ránking do Europeo máster de Braga.\nEn total, os e as españolas suman 59 medallas de ouro, 59 de prata e 48 de bronce, moi por riba de Alemaña, cun total de 94 metais, ou Portugal, con 74.\nEtiquetas Ana Abuinatletismoatletismo másterCampionato de Europa másterEMACIFEDERACIÓN GALEGA DE ATLETISMOFelicea TileaFGAInés PapínLucía FerreiroMarta GonzálezNieves VázquezRaquel Suárez PedrosaRosa SierraRosario Sureda


Bibloleiros: Recomendacións en Radioleiros: 15 de xullo\nRecomendacións en Radioleiros: 15 de xullo\n"O único que queda é o amor" de Agustín Fernández Paz. Ilustracións de Pablo Auladell, en Xerais.\nPremio Nacional de literatura infantil e xuvenil no ano 2008\nDebido a que o 12 de xullo nos deixou o querido escritor Agustín Fernández Paz desexamos volver a recomendar unha obra del, que xa hai anos presentaramos neste espazo.\nAgustín Fernández Paz foi un dos escritores máis recoñecidos da literatura galega, máis lidos e máis estimados polos lectores e lectoras e que deixa unha obra literaria fundamental. Podemos dicir que foi unha das persoas máis importantes da cultura galega da actualidade e un dos mellores escritores universais de literatura infantil e xuvenil destes últimos anos, e que esta calidade literaria tamén vai unida a unha gran calidade humana.\nUn referente ético para todos/as, unha persoa que sempre defendeu a lingua galega, fomentou a lectura e destacou o seu compromiso polo ensino público.\n"O único que queda e ó amor" é un libro de relatos, que fala de amor e de lectura, onde os personaxes se namoran e descobren que o amor é un sentimento poderosísimo, capaz de transformalos por enteiro e facerlles a vida doutro xeito. Mais tamén experimentan as amarguras do desamor, da ausencia ou dos amores rotos. O amor en todas as súas variantes: desde o primeiro amor adolescente ata o que se mantén máis alá da morte. Aínda sabendo isto, as persoas sempre buscamos na nosa vida ese sentimento tan necesario como o aire que respiramos.\nEsta obra fala do amor e desamor. Fala de todas as facetas do amor, pero predomina o desamor. Segundo di o autor, predomina o desamor porque é algo que acontece sempre. O desamor chega cando quedamos baleiros de amor por culpa do azar, dunha decisión ou da morte. Aínda que parece o amor o tema principal da obra, o autor quería que fose a lectura e a importancia dos libros en nós.\nAgustín é un home que amou a literatura e o cine e que cría que as palabras posúen a forza necesaria para cambiar o mundo e pensaba que os libros son imprescindibles para axudarnos a soñar e vivir. Este libro é unha homenaxe do autor á lectura e á excelencia da escritura di que "as nosas primeiras lecturas deixan nas persoas un pouso que dura para toda a vida". O autor cita a Balzac, que dicía “nunha hora de amor hai unha vida enteira”.\nUnha obra excelente, un libro importante que permite anchear os límites da nosa narrativa, tanto para desfrutar coa súa lectura, como para coñecer novos autores ou autoras e novas obras.\nRecomendámolo para adolescentes, a partir de 12 anos aproximadamente, pero tamén para mozos/as e adultos/as. Unha delicia a súa lectura.\nE na vida o único que queda é o amor.\nPrezado Agustín, sempre te teremos nos nosos corazóns.\n"O último día de Terranova" de Manuel Rivas, editado por Xerais.\nOutro dos escritores fundamentais da literatura galega actual é Manuel Rivas e como aínda non recomendaramos a súa obra "O último día de Terranova" non queríamos deixar de facelo para animar a súa lectura nestes meses de verán.\nO último día de Terranova fálanos da libraría Terranova que está a punto de pechar a causa\nda cobiza de especuladores inmobiliarios. Estamos no ano 2014. A libraría ten máis de sesenta anos de existencia e sempre foi un territorio de liberdade durante o franquismo, un refuxio para disidentes, perseguidos, libros descoñecidos ou prohibidos. Primeiro rexentárona Amaro e Comba, despois Eliseo e actualmente Vicenzo Fontana, quen coñeceu en Madrid a Garúa, unha moza arxentina, coa que regresa a Terranova e que transformará a vida da libraría en tempos da Transición democrática. Cando se pon en marcha o proceso de desafiuzamento e tenta facer fronte á especulación, revive a súa historia e a da libraría.\nCoa sensibilidade que caracteriza a este autor, creou un texto fermoso e conmovedor co que tamén nos suxire outras obras literarias ás que nos podemos achegar.\nNa Primeira Gala do Libro Galego, que tivo lugar o 14 de maio deste ano, organizada polas Asociacións de Escritores, de Libreiros e de Editores de Galicia, recibiu o premio á mellor obra de narrativa “pola súa complexa arquitectura, esixente, que recoñece o labor de libreiras e libreiros a través dun percorrido emocionante”.\nComo nos di a propia editorial “a libraría Terranova converterase para quen entre nela nun lugar inesquecíbel”.\nPublicado por Sistema de Bibliotecas Públicas Municipais do Concello de Oleiros en 13:57\nCon moito gusto... Fernández Paz\nLembranza de Agustín Fernández Paz (1947-2016)\n12 de xullo: Horario Biblioteca Manuel María (Olei...


Bichos e demais familia: Aniversario y balance final\nPublicado por Xabier Prieto Espiñeira en 17:49\nInés G. de Castro [maeglin] 15 de agosto de 2012, 22:07\nDescubrín un pouco tarde este blog (canda xa levaba un tempo rodando), e a verdade é que dende o principio encantoume, tanto polas súas fotos como polos seus contidos, xa que aprendo moito con el (tanto de bichos como de outras cousas, como por exemplo, a firmar en condicións).\nGraciñas por tomarte a molestia de escribir en el, e de contestar aos teus seguidores.\nA miña máis sincera noraboa polo teu blog. Esperemos que teña continuidade no tempo, e que segas a disfrutar con el.\nFran López 15 de agosto de 2012, 22:08\nEnhorabuena por el blog, espero que sigas mucho tiempo.\nAinda que xa o sabes, quero deixar constancia aquí, de que son un seguidor fiel do teu blogue, e, todolos días o espero có máximo interés.\nEu son dos teus visitadores que non fan comentarios no blogue, o que, quizais, se deba a que teño a enorme sorte de terte "ó alcance da man", polo que me é moi doado o contactar persoal e directamente contigo.\nQuero agradecerche publicamente, o valioso regalo que nos estás facendo co teu blogue, que sempre me resulta gratificante tanto polo seu contido didáctico como pola sua amenidade.\n¡Parabéns, Xabi! e sigue na tua línea.\nGraciñas pola dedicatoria.\nCosme Damian Romai Cousido 16 de agosto de 2012, 10:13\nGrazas Xabi... por todo!!!\nFernando Pereiras 16 de agosto de 2012, 10:15\nBonita entrada, acertada.\nPaulo Barros 16 de agosto de 2012, 15:53\nsige así! Henorabuena\nXabi Prieto 16 de agosto de 2012, 16:31\nMuitas graças a todos polos comentários.\nE lhes dou a bem-vida por aqui a Fran López e a Paulo Barros.\nPor certo Paulo, aínda que agora emprego a normativa de galego mais espanholiçada (por motivos prácticos), conheço também a norma de galego-português. Assi pois nom há problema nenhum em que usses a tua própia língua neste blogue.\nHola Xabi,eu tamen che queria dar as gracias por este traballo que fas tan maravilloso e que disfruto casi como si estivera eu no sitio da foto.Encantame a natura e a xente que vive para ela e por ela. Eu son de verin pero vivo en menorca.\njag 17 de agosto de 2012, 0:20\nParabens Xabi!! a verdade que é un verdadeiro luxo que nos contes de primeira man o latir da natureza alá onde vas, e cada vez con mellor documentación gráfica.\nJosé Rodríguez 17 de agosto de 2012, 8:30\nIsto emociona moito, e demasiado pronto pola mañán para que se me asomen as lágrimas.\nMoitas Grazas, e me encantaría coñecer a Pepe.\nXabi Prieto 17 de agosto de 2012, 14:12\nDigo as cousas como as sinto, José. En ocasións iso é un defecto que conleva problemas. Pero supoño que outras veces é virtude.\nE ún dos meus principios inquebrantábeis é responder sempre cando hai unha persoa que comenta por primeira vez en Bichos. Aínda que o seu comentario provoque danos oculares, ao non poñer maiúsculas nas capitais de provincia ou nomes propios.\nPolo tanto, benvida ou benvido "candi" (como non te identificas non sei sei se teño que usar o masculino, o feminino ou neutro).\nJajaja perdoa non che queria causar ningún daño.candi\nXabi Prieto 17 de agosto de 2012, 18:21\n...e aquí temos dous exemplos perfectos do que explicaba sobre os comentarios.\nEn fin. Qué se lle vai facer? Non damos para máis e punto.\nMarcos Suárez 19 de agosto de 2012, 11:10\nParabens Xabi.Aínda que nos tempos que corren decir isto sexa politicamente incorrecto, non traballes moito, o repaso ás túas entradas xa son de obrigado cumprimento.\nXabi Prieto 19 de agosto de 2012, 12:06\nGrazas a vós, Marcos. O único que fago é darlle continuidade ao que outros empezastes antes ca min.


unhas cinco mil persoas se manifestaron o sábado na Coruña\nManuel Mera | jueves, 25 de octubre de 2018, 01:57\nunhas cinco mil persoas se manifestaron o sábado na Coruña contra a pretensión de pechar a factoría de Alcoa. De levarse adiante esta decisión perderanse uns 400 postos de traballo directos na cidade galega, e moitos máis indirectos. A dirección utiliza como argumentos para o peche: unha tecnoloxía obsoleta, o mercado mundial, e o prezo da enerxía. Estas escusas son rexeitadas dende o comité dos traballadores que lembran os beneficios da corporación estadounidense, mentres que a a Xunta de Galiza destaca a subvencións públicas millonarias.\nExiste unha dura competencia na actividade industrial no mundo, que se agudizou coas políticas de Trump. Mais, o nivel de modernización das factorías de A Coruña e Avilés é responsabilidade da dirección da empresa, que preferiu repartir máis dividendos, que investir en maquinaria máis moderna. A este respecto os traballadores valoran que, sendo verdade que a fábrica pode mellorar a tecnoloxía, a produtividade non se viu afectada, e que non existe motivo para cuestionar a continuidade. Ou sexa, que este non sería o problema real polo que se propón o peche.\nO prezo actual da enerxía eléctrica e abusivo, tanto para empresas como para consumidores familiares. Mais se fose a razón principal para pechar as factorías, a lóxica levaría a pensar que a fábrica afectada sería a de Xove, xa que alí se realiza a transformación da bauxita en alumina, proceso no que se consume moita electricidade. Que hai de fondo en toda esta xogada? Será unha presión da multinacional para conseguir maiores subvencións públicas? Un reaxuste interno á marxe dos prezos da enerxía, como consecuencia do aumento de aranceis de Trump e da competencia internacional? En calquera destes escenarios, non é casual que agora Alcoa, e hai unhas semanas unha empresa como Povisa, utilicen métodos de presión semellantes, deixando en evidencia que se queren modificar as regras de xogo a través do “estilo Trump”.\nNon será hora de nacionalizar aquelas empresas que se valen da presión sobre o emprego, do tamaño, e do control do mercado, para impoñer condicións, a costa do futuro de milleiros de persoas? Semella que a única opción é a nacionalización de sectores como a enerxía (tamén de Alcoa e Povisa?) A planificación e un sector estatal forte é o éxito de China. Ou, como mínimo, sería necesario que a electricidade valga menos alí onde se produce, como é o caso de Galiza, tendo en conta os custes de transporte e as consecuencias sobre a industria e o nivel de vida da poboación.


Un lémur que morreu de tuberculosis é unha probable vítima do comercio de animais ilegais | Ma Volaille\nA cola anelada Lemur foi emaciada e sufriu unha tuberculose avanzada cando o levaron a un centro de rescate no suroeste de Madagascar en abril de 2019 . No lado esquerdo do pescozo, unha masa alarmante do tamaño dunha bola de golf foi protagonizada.\nNon hai dúbida de que “vivira como unha mascota na casa de alguén e contratara a tuberculose compartindo Alimentos, pratos ou aire con humanos infectados, explica Marni Lafleur, antropólogo da Universidade de San Diego, California, que formaba parte do equipo que documentou o caso. Os seus resultados aparecen no último número da revista emerxendo deseños infecciosos.\nA pesar dos esforzos para salvalo, o Lemur morreu tres meses despois. Tiña menos de un ano, pero parece que nalgún momento da súa curta vida unha tuberculose infectada por humanos, un fenómeno coñecido como reverso zoonoses.\nCase un terzo das 107 especies de lémures: que hai Só en Madagascar – están en extinción crítica. O comercio de lémures como mascotas foi prohibido no país desde 1962, pero actualmente está estimado que os malgachos teñen máis de 3000 destes animais como mascotas. Os lémures adoitan expoñerse nos complexos do hotel ou se ofrecen na praia para que os turistas tomen fotos con eles. En fotos de Instagram aparecen, alimentando os lémures con bananas directamente desde a boca, o que aumenta as probabilidades de transmisión de enfermidades, di LaFleur. (Ambos os lémures salvaxes e as mascotas deron positivo en rabia, por exemplo.)\nLémures de cola anelada e lémures marróns son as especies preferidas como mascotas, especialmente porque viven en grandes grupos familiares e son máis fáciles de atopar , di Jonah Ratsimbazafy, malagasy primatólogo que tamén preside a Sociedade Internacional de Primatoloxía, unha organización de investigación e conservación. Ratsimbazafy afirma que o incidente documentado polo equipo de Lafleur é “un sinal de alarma para as autoridades e as persoas que teñen lémures ilegalmente”\nComo os lémures cativos poden ser agresivos, a xente adoita desfacerse deles cando son adultos Liberalos no bosque, onde poden causar brotes de enfermidade, explica LaFleur, que tamén é o fundador do Lemur Love, unha organización sen ánimo de lucro con base nos Estados Unidos que combina o comercio ilegal de lémures.


APROBADA NO PLENO A SOLICITUDE DUNHA SUBVENCIÓN PARA MATERIALIZAR UN PLAN DE ACCIÓN LOCAL DA AXENDA URBANA\nA alcaldesa, Marián Ferreiro, indicou que se trata dunha iniciativa orzamentada nuns 200.000 euros\nNarón, 30 de setembro de 2021. Os edís de TEGA, PSOE e PP aprobaron no pleno desta mañá a solicitude dunha subvención para a elaboración dun Plan de Acción Local da Axenda Urbana Española para materializar un proxecto orzamentado nuns 200.000 euros. Con cargo a esta iniciativa deseñaríase un Plan estratéxico vencellado á citada Axenda, ao amparo do Plan de Recursos, Transformación e Resiliencia. A través do mesmo estableceríanse estratexias que posteriormente permitirían levar a cabo determinadas operacións. Respecto desta proposta, cabe tamén destacar que se prevé que nun futuro a recepción de axudas europeas se vincule ao feito de ter aprobado un Plan de Acción Local.\nNa convocatoria aprobouse coa abstención do PP unha moción presentada polo BNG sobre as deficiencias existentes nas instalacións do novo centro de saúde da cidade. Así mesmo, solicítase á Xunta que incremente o persoal cubrindo as prazas xa asignadas e un incremento do persoal administrativo para prestar unha atención axeitada á cidadanía. No pleno constatouse tamén o compromiso do goberno local a construír o novo aparcamento á maior brevidade, tal e como se recolle na moción.\nNa sesión deuse conta das liñas fundamentais dos orzamentos do vindeiro ano, información que se remite ao Ministerio de Hacienda y Administraciones Públicas e aprobáronse por unanimidade os festivos locais para o vindeiro ano, que serán o 1 de marzo, Martes de Entroido, e o 23 de novembro, Día de Narón.\nA maiores, saíu adiante a aprobación dunha partida global de 24.204 euros destinada a subvencionar actividades, servizos e programas impulsados pola Anpa do colexio Jorge Juan, a Asociación de Trasplantados Medulares Asotrame, a APA “Galatea”, do colexio Virxe do Mar, a Asociación Exalcohólicos Ferrolterra, a Asociación Gallega de Lupus, a Asociación de Familiares de Enfermos de Alzheimer, a Cociña Económica, a Asociación de Veciños “Os Irmandiños”, do Val, a Asociación de Empresarios Ferrolterra, a Asociación Saúde Mental Ferrol, Eume e Ortegal e Alcer.\nOutro dos puntos abordados na sesión plenaria, e que tamén se aprobou, foi a cesión do contrato de servizos da revisión e redacción dun novo Plan Xeral de Ordenación Municipal do Concello, adxudicado á empresa Dolmen SLP de Arquitectura y Urbanismo e que pasará a mans da firma Arqyur SL. O prazo estimado para o remate do contrato é de dous anos, en base ás tarefas xa entregadas.\nNo apartado de mocións o PP presentou unha para instar ao goberno a facilitar a cobertura de persoal médico na atención primaria e outra relativa ao apoio aos/ás traballadores/as da empresa Electrorayma. No caso da primeira, non saíu adiante a proposta –para a que se rexeitou unha enmenda do BNG- apuntando o edil de TEGA Manuel Ramos que a contratación de persoal “ten que vir acompañada dun contrato estable, non dun sábado e dun domingo, porque con estas condicións de traballo a xente acaba indo para outras comunidades e países porque o que pode escapa e a culpa é da xestión do Sergas”. Tamén se pronunciou o portavoz do PSOE, David Pita, que acusou ao PP de crear unha “cortina de fume para desviar a atención sobre a incompetencia e ineficacia da Consellería de Sanidade e da Xunta”.\nA moción en defensa dos traballadores e traballadoras da empresa ElectroRayma aprobouse por unanimidade da corporación local, instando a Navantia a que conte coa empresa para o desenvolvemento de novos proxectos co obxectivo de que máis de 300 familias poidan perder o seu emprego. David Pita apelou ao diálogo entre as partes e preguntou aos populares donde está o conselleiro de Industria, acusando ao PP de “obstaculizar os contratos de Navantia”. Pola súa banda, Guillermo Sánchez Fojo, de Terra Galega, incidiu en que “neste Concello, dende que estamos en democracia, sempre miramos polas empresas, chámense como se chamen e a Xunta que se molle nesta área que é o que ten que facer”.\nO BNG tamén presentou unha moción ao pleno sobre os futuros usos do antigo centro de saúde que non se aprobou na sesión.\nOs grupos municipais de Terra Galega e PSOE presentaron unha moción instando á Xunta á paralización cautelar da actividade da canteira “Das Viñas”, nas Somozas mentres non se revise o cumprimento dos condicionantes medioambientais, tralo episodio de contaminación rexistrado o pasado 14 de setembro. A alcaldesa, Marián Ferreiro, ante a abstención do PP, incidiu atendendo á preocupación que o partido amosou polo medio ambiente, en que “con esta moción estamos pedindo que se investiguen as causas e poñendo en coñecemento uns feitos que se denunciaron publicamente, precisamente porque a nós preocúpanos o coidado e o respecto ao medio ambiente”.